આ સમસ્યા વિશે વધુ માહિતી આપતાં ગણેશ શેઠે મિડ-ડે LOCALને કહ્યું હતું કે ‘આ રસ્તાથી માટુંગાના વિવિધ રસ્તા પર તેમ જ હાઇવે બાજુએ જઈ શકાય છે. આથી મોટા ભાગના લોકો આ જ રસ્તાનો ઉપયોગ કરે છે. ઘરમાં ઉપયોગમાં આવતી ઘણી વસ્તુઓ આ રસ્તા પર મળતી હોવાથી મહિલાઓ પણ અહીંથી પસાર થાય છે. આથી બાઇકરો ફુલ સ્પીડમાં આવીને તેમના ગળામાંથી ચેઇન છીનવીને નાસી જતા હોય છે. પ્રશાસન જલદીમાં જલદી અહીં સ્પીડ-બ્રેકર અને સિગ્નલની વ્યવસ્થા કરી આપે તો આ રસ્તાનો ઉપયોગ વધુ થઈ શકે છે અને અણબનાવ બનતા બંધ થઈ શકે એમ છે.’